Έκθεση Διοικητικού Συμβουλίου  – 30 Ιουνίου 2024 
 
20 
 
 
Το 2024, η ΔΚΟ συνέχισε να εξελίσσει το πλαίσιο ΔΚ του Ομίλου σε άμεση αλληλεπίδραση με τις διαδικασίες σχεδιασμού του 
Ομίλου και σε ευθυγράμμιση με το ισχύον κανονιστικό πλαίσιο, τις εποπτικές προσδοκίες και τις στρατηγικές κατευθυντήριες 
γραμμές. 
Στρατηγική διαχείρισης κινδύνων 
Η Στρατηγική Κινδύνων διασφαλίζει ότι ο Όμιλος  λαμβάνει υπόψη το σύνολο των χρηματοοικονομικών και μη 
χρηματοοικονομικών κινδύνων κατά τη διαμόρφωση της στρατηγικής του, διασφαλίζοντας όχι μόνο την κερδοφορία του αλλά και 
τη βιωσιμότητα και την ηθική διακυβέρνηση. 
Η ανάπτυξη και εφαρμογή της Στρατηγικής Κινδύνων του Ομίλου, στοχεύει στην αποτελεσματική διαχείριση των κινδύνων και την 
ευθυγράμμιση με τους στρατηγικούς στόχους και το επιχειρηματικό μοντέλο του Ομίλου. Μέσω της Στρατηγικής καθορίζεται το 
Πλαίσιο Διάθεσης Ανάληψης κινδύνων, λαμβάνοντας υπόψη τους κινδύνους που καλείται να αντιμετωπίσει και ισορροπώντας 
παράλληλα τον κίνδυνο και την απόδοση. 
Η αρμόδια ειδική μονάδα έχει κυρίως την ευθύνη ανάπτυξης και διατήρησης (α) της διαδικασίας Αναγνώρισης Κινδύνων (Risk 
Identification, RID), η οποία επιτρέπει στον Όμιλο να εντοπίζει τους κινδύνους που είναι ή ενδέχεται να είναι εκτεθειμένος, να 
αξιολογεί τη σημαντικότητά τους και να καταλήγει σε έναν κατάλογο όλων των σημαντικών κινδύνων του Ομίλου (Group 
RiskRegistry) και έπειτα (β) του Πλαισίου Διάθεσης Ανάληψης Κινδύνων (RAF) του Ομίλου, το οποίο καθορίζει το επίπεδο 
κινδύνου που ο Όμιλος είναι διατεθειμένος να αναλάβει προκειμένου να επιτύχει τους στρατηγικούς του στόχους, σύμφωνα με τις 
οδηγίες και τις κατευθύνσεις του ΔΣ και της Επιτροπής Κινδύνων. 
Την πιο σημαντική προτεραιότητα για το πρώτο εξάμηνο του 2024 αποτέλεσε η περαιτέρω ενίσχυση του Πλαισίου Διάθεσης 
Ανάληψης Κινδύνου (RAF). Η ενίσχυση αυτή περιλαμβάνει την εισαγωγή πρόσθετων κύριων δεικτών κινδύνου (Key Risk Indicators, 
«KRIs»), καλύπτοντας τους στρατηγικούς πυλώνες του Ομίλου, τους σημαντικούς και αναδυώμενους κινδύνους καθώς και την 
ενίσχυση μεθοδολογιών βαθμονόμησης των ορίων αντικατοπτρίζοντας την εξέλιξη των στρατηγικών επιδιώξεων και του προφίλ 
κινδύνου του Ομίλου. 
Κεφαλαιακή Διαχείριση  
Η Κεφαλαιακή Διαχείριση αποτελεί θεμελιώδη πυλώνα της Τραπεζικής δραστηριότητας εντός του Ομίλου. Πρωταρχικός της 
στόχος είναι να βοηθήσει τον Όμιλο να αξιολογεί και να διαχειρίζεται ενεργά τα διαθέσιμα κεφάλαιά του προκειμένου να 
διασφαλίζει, σε συνεχή βάση, την επάρκειά τους για την κάλυψη κινδύνων που είναι εγγενείς στις επιχειρηματικές του 
δραστηριότητες, λαμβάνοντας υπόψη τόσο τις εποπτικές κατευθυντήριες γραμμές και τους κανόνες σχετικά με το ύψος και την 
ποιότητα του κεφαλαίου που κατέχει, καθώς και τις εσωτερικές προσεγγίσεις διαχείρισης κινδύνου και κεφαλαίου. 
Αναλυτικότερα: 
 
Η μονάδα Capital Requirements Calculation & Reporting εντός της Κεφαλαιακής Διαχείρισης είναι υπεύθυνη για τη 
μέτρηση, παρακολούθηση και υποβολή αναφορών των εποπτικών κεφαλαιακών απαιτήσεων (Σταθμισμένα Ποσά 
Ανοιγμάτων για όλους τους κινδύνους που ποσοτικοποιούνται κάτω από το κανονιστικό πλαίσιο του Πυλώνα Ι) και των 
δεικτών κεφαλαιακής επάρκειας του Ομίλου. Πιο συγκεκριμένα: 
 
Υπολογίζει και αναλύει τα σταθμισμένα ως προς τον κίνδυνο στοιχεία ενεργητικού (RWA) βάσει του κανονιστικού 
πλαισίου του Πυλώνα Ι 
 
Προετοιμάζει τις δημοσιοποιήσεις βάσει του κανονιστικού πλαισίου του πυλώνα ΙΙΙ 
 
Παρέχει πληροφορίες προς τις εποπτικές αρχές, την Διοίκηση, τις επιχειρηματικές μονάδες και τους επενδυτές 
 
Αυξάνει την επίγνωση των βασικών ενδιαφερόμενων μερών επί θεμάτων διαχείρισης κεφαλαίου, προωθώντας τη 
διορατική λήψη επιχειρηματικών αποφάσεων και τη βέλτιστη χρήση του εποπτικά καθοριζόμενου κεφαλαίου